**ZARÁNDOKLAT LENGYELORSZÁGBA**

Szent II. János Pál pápa nyomában a czestochowai Fekete Madonnához

2019. október 20-23. (4 nap / 3 éjszaka)

**LELKIVEZETŐ: Deák Csaba parókus**

**Programvázlat:**

**1. nap:** zarándoklat **Wadowicébe** és **Kalwaria Zebrzydowskába**.

**2. nap:** városnézés **Krakkóban**.

**3. nap:** zarándoklat **Czestochowába**.

**4. nap:** zarándoklat **Ószandecbe**, hazautazás.

**RÉSZLETES PROGRAMLEÍRÁS**

**1. nap:** Reggel indulás Budapestről, utazás Lengyelországba. Zarándoklatunkat **Wadowicében**, Szent II. János Pál pápa szülővárosában kezdjük, ahol felkeressük a **szülőházát**, melyben egy kiállítást láthatunk életének különböző szakaszairól. Szentmisén veszünk részt a **plébánia templomban**, majd szabadprogram során lehetőség lesz megkóstolni a pápai krémest. Folytatjuk utunkat **Kalwaria Zebrzydowskába**. A település Czestochowa után a legnépszerűbb lengyel zarándokhely, a jeruzsálemi kálvária mintájára 40 kápolnából épült keresztútjáról híres. Szállás és vacsora a helyi zarándokházban (3 éj).

**2. nap:** Az egész napot Európa egyik legszebb városában, **Krakkóban** töltjük. Programunkat a **Wawelben**, a lengyel királyok egykori székhelyén kezdjük. A Királyi Palota mellett elhaladva felkeressük a gótikus **Székesegyházat**, ahol a legnagyobb lengyel uralkodók, köztük a magyar származású Szent Hedvig és Báthory István síremlékét találjuk. Zarándoklatunkat az óváros felfedezésével a **Főtéren** folytatjuk. Az egykori piactér két fő látnivalója a reneszánsz **Posztócsarnok** és a páratlanul szép **Mária templom**, melynek legfőbb kincse a világ legnagyobb gótikus szárnyas oltára. Szabadprogram után autóbusszal utazunk az **Isteni Irgalmasság Bazilikához**. A szomszédos zárdában tiszteletünket tesszük Szent Fausztina nővér sírjánál, majd szentmisén veszünk részt a bazilika altemplomában található **Szentek közössége magyar kápolnában**. Napunk a közelben található **Szent II. János Pál templomnál** ér véget, melyben számos lengyel pápához kapcsolódó ereklyét találhatunk.

**3. nap:** Zarándoklatunk egyik csúcspontjaként napunk nagyobbik részét **Czestochowában** töltjük. A keresztény világ egyik legjelentősebb zarándokhelyét magyar pálos szerzetesek alapították, napjainkban évente 5 millió zarándok érkezik ide. A Fényes-hegynek nevezett kolostor együttesben felkeressük a Szűzanya kápolnát, ahol a csodatevő **Fekete Madonna kegyképet** őrzik, majd megtekintjük a bazilikát és a múzeumot, végül keresztutat járunk a kolostort körbeölelő várfal tetején. Szentmise, majd szabadprogram.

**4. nap:** Reggel egy újabb magyar kötődésű zarándokhelyre, **Ószandecbe** utazunk. A világ legnagyobb székelykapuján keresztül érkezünk meg a IV. Béla király lánya, Árpád-házi Szent Kinga által alapított **Klarissza kolostorba**. Megtekintjük a **Szentháromság templomot**, melynek egyik kápolnájában őrzik Szent Kinga földi maradványait. Hálaadó szentmise után hazautazás Budapestre. Várható hazaérkezés a késő esti órákban.

**Utazás:** légkondicionált autóbusszal

**Szállás:** zarándokház (2 ágyas fürdőszobás szobák)

**Ellátás:** félpanzió (reggeli és vacsora)

**Szolgálat:** lelkivezetés, zarándok- és idegenvezetés

**Indulás:** 05:00 óra, **Budapest, Hősök tere,** Műcsarnok melletti parkoló

**Részvételi díj: 59.900 Ft/fő**, mely tartalmazza az autóbuszos utazás költségét, a szállást 3 éjszakára félpanziós ellátással, valamint a zarándok- és idegenvezetést.

**A részvételi díj nem tartalmazza** a belépőjegyeket és az adományokat, mely 120 PLN/fő.

**Egyágyas felár:** 12.000 Ft

**Biztosítás:** A részvételi díj nem tartalmazza a Baleset- Betegség- és Poggyász biztosítást, melynek megkötése **kötelező**! A kombinált útlemondási és utasbiztosítás megkötése **ajánlott**, mely az utasbiztosítás mellett a jelentkezéstől az utazás megkezdéséig is biztosítja a résztvevőt.

Útjainkhoz az Európai Utazási Biztosító biztosításait ajánljuk:

**EUB Nívó csoportos utasbiztosítás: 2.000 Ft/fő**

**EUB kombinált útlemondási és Nívó utasbiztosítás: 4.400 Ft/fő**

Ha jelentkezni szeretnél, vagy további információra lenne szükséged a zarándoklattal kapcsolatban, akkor látogass el weboldalunkra, vagy keress minket 0-24 órás infóvonalunkon!



Engedélyszám: U001796

Pozíciószám: PL-1020-19